Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18957

14. Annex, II. Kötet, 1. Függelék, 1. és 2. Táblázatában találhatók. **** AD 3.11 – A biztosított meteorológiai tájékoztatás A helikopter repülőtéren biztosított meteorológiai tájékoztatások részletes leírása, valamint annak jelzése, hogy melyik meteorológiai iroda felelős a felsorolt szolgáltatások biztosításáért, beleértve a következőket: 1) a kapcsolódó meteorológiai iroda megnevezése; 2) üzemidő, és ahol ez alkalmazható, az ezen az időszakon túl felelős meteorológiai irodának a megnevezése; 3) a TAF-ok összeállításáért felelős iroda megnevezése és az előrejelzések érvényességi időszakai; 4) a helikopter repülőtér számára rendelkezésre álló trend típusú előrejelzések és a kiadásának időintervallumai; 5) információk arról, hogy az eligazításokat és/vagy konzultációkat milyen módon biztosítják; 6) a biztosított repülési dokumentáció típusai és a repülési dokumentációban használt nyelv(ek); 7) az eligazítás, vagy konzultáció idején bemutatott, vagy rendelkezésre álló térképek és egyéb információ; 8) olyan kiegészítő berendezések, melyek segítségével a meteorológiai körülményekről információkat biztosíthatnak, ilyenek lehetnek a meteorológiai radar és a meteorológiai műhold által biztosított képi ábrázolások; 9) a meteorológiai információval ellátott Légiforgalmi Szolgálati Egység(ek) (Air Traffic Services Unit(s)); és 10) további információk (pl. a szolgálat bármilyen fajta korlátozásáról, stb.). **** AD 3.12. – A helikopter repülőtér adatai A helikopter repülőtér méreteinek és kapcsolódó adatainak részletes leírása, az alábbiakat beleértve: 1) a helikopter repülőtér típusa – talajszinten, kiemelkedésen, vagy külön az erre a célra készített emelvényen (helideck); 2) földetérési és elemelkedési (TLOF – touchdown and lift-off) terület méretei a legközelebbi méterre, vagy lábra kerekítve; 3) a végső megközelítési és felszállási terület (FATO – final approach and take-off) földrajzi irányszöge 1/100 fokra kerekítve; 4) a végső megközelítési és felszállási terület (FATO) terület mérete a legközelebbi méterre, vagy lábra kerekítve és a burkolat típusa; 5) a földetérési és elemelkedési (TLOF) terület burkolatának teherbíró képessége és felületi nyomószilárdsága tonnákban (1 000 kg) 6) a földetérési és elemelkedési (TLOF) terület, vagy a végső megközelítési és felszállási (FATO) terület mindegyik küszöbe mértani középpontjának (ahol alkalmazható) földrajzi koordinátái fokokban, percekben, másodpercekben és 1/100 másodpercekben, valamint a (Geoid) Földalak hullámossága, egyenetlensége (Geoid undulation) a legközelebbi 1/2 méterre, vagy lábra kerekítve; 7) a TLOF és/vagy FATO terület lejtése és tengerszint feletti magassága: 2007/70/II. szám · a nem precíziós bevezetések esetén a legközelebbi méterre, vagy lábra kerekítve; és · a precíziós bevezetések esetén a legközelebbi 1/2 méterre, vagy lábra kerekítve; 8) a biztonsági terület méretei; 9) a helikopter felszállási biztonsági, akadálymentességi sáv mérete a legközelebbi méterre, vagy lábra kerekítve; 10) az akadálymentességi szektor megléte, és 11) megjegyzések. **** AD 3.13. – Közzétett távolságok A közzétett, meghatározott távolságok kerekítve a legközelebbi méterre, vagy lábra, ahol ez a helikopter repülőtérre alkalmazható, beleértve az alábbiakat: 1) TODA – az igénybe vehető felszállási távolság; 2) a megszakított felszállásra igénybe vehető távolság; 3) LDA – az igénybe vehető leszállási távolság; és 4) megjegyzések; **** AD 3.14. – Bevezető és FATO fények A bevezető és a FATO fények részletes leírása, beleértve az alábbiakat: 1) a bevezető, megközelítési fényrendszer típusa, hosszúsága és intenzitása; 2) a VASIS (Visual Approach Slope Indicator System - Optikai Siklópálya Jelző Rendszer) típusa; 3) a végső megközelítési és felszállási (FATO) terület fényeinek elhelyezkedése és jellemzői; 4) a bevezetési pont fényeinek (a FATO-n található, háromszöggel jelölt felület) elhelyezkedése és jellemzői; 5) a földetérési és elemelkedési (TLOF) terület fényrendszerének elhelyezkedése és jellemzői; és 6) megjegyzések. **** AD 3.15. – Egyéb fények, tartalék energia ellátás Az egyéb fények, és a tartalék energia ellátás részletes leírása, az alábbiakat beleértve: 1) a helikopter repülőtéri fényjeladó / azonosító fényjeladó telepítési helye, jellemzői, és üzemideje; 2) a szélsebesség kijelző (WDI – Wind Direction Indicator) telepítési helye és megvilágítása; 3) a gurulóutak szegély- és középvonal fényei; 4) a tartalék áramellátás beleértve az átkapcsolási időt is; és 5) megjegyzések. **** AD 3.16. – A Légiforgalmi Szolgálatok légtere A helikopter repülőtéren kialakított Légiforgalmi Szolgálatok (ATS) légterének részletes leírása, beleértve az alábbiakat: 1) a légtér megnevezését és oldalhatárainak földrajzi koordinátáit fokokban, percekben és másodpercekben megadva; 2) függőleges határait; 3) a légtér osztályba sorolását; 4) a szolgálatot biztosító ATS egység hívójelét és a használható nyelvet (nyelveket); 5) az átváltási magasságot; és 6) megjegyzéseket. 2007/70/II. szám **** AD 3.17. – A Légiforgalmi Szolgálatok hírközlési berendezései A helikopter repülőtéren kialakított Légiforgalmi Szolgálatok hírközlési berendezéseinek részletes leírása, az alábbiakat beleértve: 1) a szolgálat megnevezése; 2) hívójele; 3) frekvenciája (frekvenciái); 4) üzemidő; és 5) megjegyzések. **** AD 3.18. – Rádió-navigációs és leszállító berendezések A helikopter repülőtéren a műszeres megközelítéssel és a közelkörzeti eljárásokkal összefüggő rádiónavigációs és leszállító berendezések részletes leírása, az alábbiakat beleértve: 1) a berendezés típusa és a mágneses elhajlás (VOR számára a telepítési hely mágneses deklinációja /Station declination/, melyet a berendezés műszaki beállítására használnak fel) a legközelebbi fokra kerekítve, valamint a ILS, MLS, alap GNSS, SBAS és GBAS üzemeltetés típusai; 2) azonosító, ha szükséges; 3) frekvencia (frekvenciák), értelemszerűen; 4) üzemideje, értelemszerűen; 5) az adásra használt antenna telepítési helyének földrajzi koordinátái fokokban, percekben, másodpercekben és 1/10 másodpercekben megadva, értelemszerűen; 6) a DME berendezés adó-antennájának tengerszint feletti magassága, kerekítve a legközelebbi 30 méterre (100 lábra), valamint a DME/P antennáé a legközelebbi 3 méterre (10 lábra); és 7) megjegyzések. Abban az esetben, amikor ugyanazt a berendezést használják útvonalrepülési és helikopter repülőtéri célokra is, akkor ennek leírását meg kell adni az ENR 4. fejezetben is. Ha a Földi Bázisú (telepítésű) Kiterjesztő Rendszer (GBAS - Ground Based Augmentation System) több, mint egy helikopter repülőteret szolgál ki, akkor a berendezés leírását valamennyi repülőtérnél biztosítani kell. Amennyiben a berendezést üzemeltető hatóság nem ugyanaz, mint a kijelölt állami szervezet, akkor az üzemeltető hatóság nevét a megjegyzés rovatban fel kell tüntetni. A berendezés hatótávolságát jelezni kell a megjegyzés rovatban. **** AD 3.19. – A forgalmat érintő helyi előírások, rendelkezések A helikopter repülőtér forgalmára vonatkozó előírások részletes leírása, beleértve a guruló helikopterek szabvány gurulási nyomvonalát, beállítási, parkolási előírásokat, oktató és kiképző repüléseket, valamint a hasonló, de kizárt, visszautasított repülési eljárásokat. **** AD 3.20. – Zajcsökkentő eljárások A helikopter repülőtéren alkalmazott zajcsökkentő eljárások részletes leírása. 2007/70/II. szám **** AD 3.21 – Repülési eljárások A helikopter repülőtéren, a légtérszervezés alapján kialakított feltételek és a kijelölt repülési eljárások, beleértve a radar eljárásokat is. **** AD 3.22 – Kiegészítő információk A helikopter repülőtérre vonatkozó kiegészítő információk, olyanok, mint például a repülőtéren található madárcsoportok, kiegészítve a pihenőhely és táplálkozási hely közötti jelentős napi mozgások feltüntetésével, amennyire csak lehetséges. **** AD 3.23 – A helikopter repülőtérrel kapcsolatos térképek Itt követelik meg a helikopter repülőtérre vonatkozó térképek közzétételét, az alábbi sorrendben: 1) Repülőtér / Helikopter repülőtér Térkép – ICAO; 2) Körzeti Térkép – ICAO (indulási és tranzit útvonalak); 3) Szabványos Indulási Útvonalak Térképe – Műszeres (SID) – ICAO; 4) Körzeti Térkép – ICAO (érkezési és tranzit útvonalak); 5) Szabványos Érkezési Útvonalak Térképe – Műszeres (STAR) – ICAO; 6) A Radarvektorálásnál használható Minimális Tengerszint feletti Magasságok Térképe – ICAO; 7) Műszeres Megközelítési Térkép – ICAO (minden egyes eljárás típusra); 8) Látvarepülési Megközelítési Térkép – ICAO; és 9) A helikopter repülőtér közvetlen környezetében található madárkolóniák. Ha a térképek közül valamelyiket nem adják ki, akkor erre a tényre utalni kell a GEN 3.2 (Léginavigációs térképek) szakaszban. 2007/70/II. szám

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes